首先，一般而言每個課程嘅留位費約為 5,000 元至首期學費不等，我哋建議每一個學生只需要留一個課程嘅位，畢竟每個人同時間只係讀到一個課程，留幾個位只會浪費金錢！所以喺留位之前，請考慮清楚自己係咪真係想讀呢個課程啦。 其次，留任何課程嘅位，包括自資學士、副學士、高級文憑或基礎文憑等，都唔會影響到 JUPAS 嘅收生，而假如你未來被政府資助課程（ UGC-Funded）取錄嘅話，更可以憑取錄證明到原先留咗位嘅學院申請退還留位費！不過記得只有被 UGC 課程取錄先可以申請退款，其他課程係唔得㗎！ 最後，縱使你已經俾咗某個課程嘅留位費，其實你都仲係可以申請其他課程及留位，不過正如上述所講，每個人同一時間淨係可以讀一個全日制課程，所以最好都係俾留位費之前仔細考慮清潔先，免得浪費金錢啦！